《南至日离同安舟中寄阿弓》
宋代·李彭

去年阑冬亦戒涂，北风吹雪邾城隅。八字山头驾高浪，曙角更听吹单于。

今年南至又行役，萧寺佛香僧饮俱。身在潇湘黄蔑舫，眼看惠崇归雁图。

缅怀吾家之季子，细酌明窗愁欲无。诗肠定遭酒媒孽，语作晓霜催槁梧。

漫将长句代作草，河冻难求双鲤鱼。归期不落蜡宾后，行李困来频寄书。

作者简介：李彭，约公元一o九四年前后在世，字商老，南康军建昌（今江西永修县）人，江西诗派诗人。生卒年均不详，约宋哲宗绍圣初前后在世。博览群书，诗文富赡，为江西派大家。曾与苏轼、张耒等唱和。甚精释典，被称为“佛门诗史”。生平事迹不可考。